Ալիևներն իրենց կլանը պահելու համար դիմում են զանազան մեթոդների: Խոսեմ այդ մեթոդներից մեկի մասին: Քարոզչական դաշտում նրանք այնպիսի տպավորություն են ստեղծում, որ գտնվում են պատերազմի մեջ: Ոչ թե ռազմական ակտիվ գործողություններ, ոչ թե հակամարտություն, ոչ թե լարվածություն, ոչ թե ռազմական բախումներ, այլ պարզապես պատերազմ (Müharibə): Այս բառը հզոր բառ է, և այն ջախջախում է ցանկացած հակաիշխանական քարոզչություն, հաղթահարում ցանկացած սոցիալական բունտ: